O **Μπάντερ Άχμεντ Αλ Μουτάουα** (αραβικά: بدر أحمد المطوع , γεννήθηκε 10 Ιανουαρίου 1985) είναι Κουβεϊτιανός επαγγελματίας ποδοσφαιριστής, ο οποίος αγωνίζεται ως επιθετικός για την Καντσία και την Εθνική Κουβέιτ. Ένας από τους κορυφαίους στην ιστορία της χώρας του, κατέρριψε δύο φορές το ρεκόρ διεθνών συμμετοχών με την εθνική ομάδα της χώρας του, τη δεύτερη φορά παραμένοντας πρώτος έως τις 23 Μαρτίου 2023.

Καριέρα σε συλλόγους
--------------------

Ο Αλ Μουτάουα γεννήθηκε στην Πόλη του Κουβέιτ. 
Ξεκίνησε την καριέρα του στην  Καντσία το 1994 με τους νέους αγωνιζόμενος ως τερματοφύλακας, πριν μεταπηδήσει στην πρώτη ομάδα το 2002 και αλλάξει θέση. Η απόδοσή του τόσο για τους συλλόγους όσο και για την εθνική ομάδα οδήγησε στο να είναι υποψήφιος ως Ασιάτης Ποδοσφαιριστής της Χρονιάς το 2006 και το 2010, στην πρώτη περίπτωση κατατάχθηκε δεύτερος και στην δεύτερη περίπτωση τρίτος.

Του απονεμήθηκε το βραβείο του πρώτου σκόρερ του πρωταθλήματος Κουβέιτ για γηγενείς παίκτες τη σεζόν 2008–09, με 10 γκολ.

Στις 23 Ιουλίου 2012, άρχισε τις προπονήσεις με τη Νότιγχαμ Φόρεστ, καθώς οι νέοι ιδιοκτήτες της, η οικογένεια Αλ Χασάουι, κανόνισε δίμηνο δοκιμαστικό για τον επιθετικό. Εντυπωσίασε αρκετά τον προπονητή Σον Ο΄Ντρίσκολ και ο σύλλογος ήθελε να τον υπογράψει σε μόνιμη βάση, αλλά δεν έλαβε άδεια εργασίας και ο σύλλογος δεν μπόρεσε να τον αποκτήσει και επέστρεψε στη αρχική του ομάδα. Ο Αλ Μουτάουα κατέχει τον στρατιωτικό βαθμό του συνταγματάρχη και είναι διευθυντής του Τμήματος Υποθέσεων Ασφαλείας της Φρουράς.

Εθνική ομάδα
------------

Ξεκίνησε τη διεθνή του καριέρα στις 4 Σεπτεμβρίου 2003, σε έναν αγώνα για τα προκριματικά του Κυπέλλου Ασίας σε ηλικία 18 ετών και 237 ημερών.
Η πρώτη μεγάλη διοργάνωση του Αλ Μουτάουα σε διεθνές επίπεδο ήταν το Κύπελλο Αραβικού Κόλπου του 2003, το οποίο φιλοξένησε το Κουβέιτ. Το Κουβέιτ τερμάτισε έκτο με μόνο πέντε πόντους σε έξι αγώνες (μόνο πάνω από την Υεμένη). Ο Αλ Μουτάουα σκόραρε μία φορά, στη μοναδική νίκη του Κουβέιτ στη διοργάνωση, στη νίκη με 4–0 με αντίπαλο την Υεμένη.

Ο Αλ Μουτάουα έπαιξε στο 17ο Κύπελλο Αραβικού Κόλπου το 2004, σημειώνοντας γκολ στο 87ο λεπτό εναντίον της Σαουδικής Αραβίας στον εναρκτήριο αγώνα του Κουβέιτ. Σχημάτισε ένα εξαιρετικό επιθετικό δίδυμο με τον αρχηγό και κορυφαίο Μπασάρ Αμπντουλάχ. Μαζί κατάφεραν να πετύχουν πέντε γκολ. Αυτή η συνεργασία ήταν βραχύβια, καθώς ο Μπασάρ αποσύρθηκε από το διεθνές ποδόσφαιρο λίγο μετά τη διοργάνωση και το Κουβέιτ αποκλείστηκε στους ημιτελικούς από το Κατάρ. Στο Κύπελλο Συλλόγων του Αραβικού Κόλπου το 2008, ο Αλ Μουτάουα κατέκτησε τον τίτλο του καλύτερου παίκτη και στέφθηκε πρώτος σκόρερ της διοργάνωσης με 9 γκολ.

Στο 18ο Κύπελλο Αραβικού Κόλπου το 2007, ο Αλ Μουτάουα σημείωσε γκολ με αντίπαλο την Υεμένη και στον τελευταίο αγώνα της φάσης ομίλων ενάντια στα Ηνωμένα Αραβικά Εμιράτα, αλλά το Κουβέιτ αποκλείστηκε από τη συνέχεια της διοργάνωσης για πρώτη φορά στην ιστορία του χωρίς να κερδίσει ούτε ένα παιχνίδι. Το 2010 ήταν ο πρώτος σκόρερ της IFFHS στον κόσμο.

Έγινε αρχηγός της εθνικής ομάδας για πρώτη φορά αγωνιζόμενος με αντίπαλο την  Ταϊλάνδη στις 25 Μαΐου 2014 (αποτέλεσμα 1–1). Στις 3 Σεπτεμβρίου 2015, ο Αλ Μουτάουα σημείωσε το δεύτερο χατ τρικ του με το Κουβέιτ, στη νίκη με 9–0 επί της Μιανμάρ για τα προκριματικά του Παγκοσμίου Κυπέλλου 2018. 
Στις 15 Ιουνίου 2021 σε ανεπιτυχή αγώνα το για τα προκριματικά του Παγκοσμίου Κυπέλλου του 2022 ισοφάρισε το ρεκόρ του Αχμέντ Χασάν που κρατούσε από το 2012 με 184 διεθνείς συμμετοχές.
Στις 25 Ιούνιου του 2021 για το Κύπελλο Αραβικού Κόλπου με αντίπαλο το Μπαχρέιν (ήττα με 2–0) κατέρριψε το παγκόσμιο ρεκόρ διεθνών συμμετοχών του Αχμέντ Χασάν με τον 185ο αγώνα του. Στις 14 Ιουνίου 2022 στον αγώνα της Εθνικής Κουβέιτ με αντίπαλο εκτός έδρας την  Ιορδανία για τα προκριματικά του Ασιατικού Κύπελλο Εθνών (αποτέλεσμα 3–0) αγωνίστηκε για 196η φορά με την εθνική ομάδα της χώρας ξεπερνώντας τον Σου Τσινάν και έγινε για δεύτερη φορά ο ποδοσφαιριστής με τις περισσότερες επίσημες διεθνείς εμφανίσεις σύμφωνα με τη FIFA.
Έχει συμμετάσχει στην προκριματική φάση πέντε Παγκοσμίων Κύπελλων και είναι τρίτος σκόρερ στην ιστορία της εθνικής ομάδας του Κουβέιτ με 56 γκολ (ορισμένες πηγές αναφέρουν 55).

Στατιστικά
----------

### Διεθνή

*Τελευταία ενημέρωση: 7 Οκτωβρίου 2022*

| Εθνική ομάδα | Έτος | Συμμ. | Γκολ |
| --- | --- | --- | --- |
| Κουβέιτ | 2003 | 13 | 5 |
| 2004 | 22 | 7 |
| 2005 | 13 | 3 |
| 2006 | 8 | 3 |
| 2007 | 4 | 2 |
| 2008 | 9 | 0 |
| 2009 | 18 | 5 |
| 2010 | 15 | 10 |
| 2011 | 19 | 5 |
| 2012 | 8 | 3 |
| 2013 | 12 | 5 |
| 2014 | 9 | 1 |
| 2015 | 9 | 4 |
| 2017 | 4 | 0 |
| 2018 | 3 | 0 |
| 2019 | 12 | 3 |
| 2020 | 0 | 0 |
| 2021 | 10 | 0 |
| 2022 | 8 | 0 |
| Σύνολο | 196 | 56 |

Τίτλοι και διακρίσεις
---------------------

**Καντσία**

* Πρωτάθλημα Κουβέιτ (7) : 2003-04, 2004-05, 2008-09, 2009-10, 2011-12, 2013-14, 2015-16
* Κύπελλο Κουβέιτ (6) : 2003-04, 2006-07, 2009-10, 2011-12, 2012-13, 2014-15
* Κύπελλο Πρίγκιπα του Κουβέιτ (7) : 2003-04, 2004-05, 2005-06, 2008-09, 2012-13, 2013-14, 2017-18
* Σούπερ Κύπελλο Κουβέιτ (6) : 2009, 2011, 2013, 2014, 2018, 2019
* Τσάμπιονς Λιγκ Κυπέλλου του Κόλπου: 2005

**Κουβέιτ**

* Κύπελλο Αραβικού Κόλπου: 2010
* Πρωτάθλημα Ομοσπονδίας Δυτικής Ασίας : 2010

**Ατομικές**

* Κορυφαίος σκόρερ του Κυπέλλου Αραβικού Κόλπου: 2010
* Κορυφαίος διεθνής σκόρερ στον κόσμο της IFFHS : 2010
* Υποψήφιος για Ασιάτης Ποδοσφαιριστής της Χρονιάς (2) : 2006, 2010

Δείτε επίσης
------------

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές
* Κατάλογος ποδοσφαιριστών ανδρών με 50 ή περισσότερα διεθνή γκολ

Παραπομπές
----------

1. 1 2  «المطوع ينتظر النهاية السعيدة مع الكويت5 يونيو 2022الكويت - كووورة». Ανακτήθηκε στις 13 Ιουνίου 2022.
2. ↑  «FIFA : Cap 197 secures men's record for Cristiano». Ανακτήθηκε στις 29 Μαρτίου 2023.
3. 1 2  «FIFA : Al-Mutawa reclaims title of most-capped men's player». Αρχειοθετήθηκε από το πρωτότυπο στις 16 Ιουνίου 2022. Ανακτήθηκε στις 16 Ιουνίου 2022.
4. ↑  «Bader Al-Mutawa, the star of the Kuwaiti national team, is the only dean of world players». Αρχειοθετήθηκε από το πρωτότυπο στις 16 Ιουνίου 2022. Ανακτήθηκε στις 16 Ιουνίου 2022.
5. ↑  «Asian Cup 2011: Asian Cup Ten Players To Watch: Bader Al Mutwa». Ανακτήθηκε στις 19 Ιανουαρίου 2022.
6. 1 2 3  «BADER AL-MUTAWA (KUWAIT/AL QADSIA SC) 2010». Ανακτήθηκε στις 19 Ιανουαρίου 2022.
7. ↑  Chong, Edwin (21 Ιουλίου 2012). «Al-Mutawa lands Forest chance». *Sky Sports*. Ανακτήθηκε στις 12 Ιανουαρίου 2013.
8. 1 2  «The Kuwaiti Colonel ahead of CR7 as the most capped footballer ever». Ανακτήθηκε στις 6 Ιανουαρίου 2023.
9. ↑  McDaid, Paul (22 Αυγούστου 2012). «Nottingham Forest fail to land work permits for Kuwaiti trio». *Sport360.com*. Αρχειοθετήθηκε από το πρωτότυπο στις 27 Αυγούστου 2012. Ανακτήθηκε στις 12 Ιανουαρίου 2013.
10. ↑  «Former Nottingham Forest trialist equals world record». Ανακτήθηκε στις 13 Ιουνίου 2022.
11. 1 2  «Bader Al-Mutawa, Colonel and Top Scorer Profile of the Dangerous Kuwaiti National Team». Αρχειοθετήθηκε από το πρωτότυπο στις 2 Νοεμβρίου 2022. Ανακτήθηκε στις 15 Ιουνίου 2022.
12. ↑  «Kuwait's Mutawa becomes world's most capped player». Ανακτήθηκε στις 13 Ιουνίου 2022.
13. ↑  «Bader Al-Mutawa بدر أحمد المطوع (Player)». Ανακτήθηκε στις 19 Ιανουαρίου 2022.
14. ↑  «WORLD CUP QUALIFYING – AFC 3/9/2015 12:00\*». ESPN FC. 3 Σεπτεμβρίου 2015. Ανακτήθηκε στις 3 Σεπτεμβρίου 2015.
15. 1 2  «FIFA : Veteran Al-Mutawa eager to rewrite Kuwaiti history». Αρχειοθετήθηκε από το πρωτότυπο στις 2 Ιουνίου 2020. Ανακτήθηκε στις 12 Ιουνίου 2021.
16. ↑  «AFC : Kuwait's Bader Al Mutawa makes most-capped player history». Αρχειοθετήθηκε από το πρωτότυπο στις 11 Ιουνίου 2022. Ανακτήθηκε στις 26 Ιουνίου 2021.
17. ↑  «Kuwait captain Al-Mutawa equals Hassan's international record». Ανακτήθηκε στις 12 Ιουνίου 2022. [*νεκρός σύνδεσμος*]
18. ↑  «FIFA : Al Mutawa makes history». Αρχειοθετήθηκε από το πρωτότυπο στις 11 Ιουνίου 2022. Ανακτήθηκε στις 25 Ιουνίου 2021.
19. ↑  «AFC : Malaysia's Soh Chin Ann tops FIFA's Century Club, five Asian legends in top 10». Ανακτήθηκε στις 30 Αυγούστου 2021.
20. ↑  «Kuwaiti Bader Al-Mutawa loses title "Dean of the World Players"». Ανακτήθηκε στις 12 Ιουνίου 2022.
21. ↑  «Badr Al-Mutawa's achievement and England's disappointment… What happened in the June stoppage?». Ανακτήθηκε στις 16 Ιουνίου 2022. [*νεκρός σύνδεσμος*]
22. ↑  «Kuwait - Record International Players». Ανακτήθηκε στις 15 Ιουνίου 2022.
23. ↑  «Who is Bader Al Mutawa, the Kuwaiti footballer whose record Cristiano Ronaldo beat?». Ανακτήθηκε στις 31 Μαρτίου 2023.
24. ↑  AFC Player of the Year: It is down to 15 nominees – Asian Football Confederation
25. ↑  AFC Player of the Year nominees: 33 in contention for top award – Asian Football Confederation

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Μπάντερ Αλ Μουτάουα στη FIFA (αρχειοθετημένος) (Αγγλικά)Edit on Wikidata

* Μπάντερ Αλ Μουτάουα's προφίλ παίκτη στο National-Football-Teams.comEdit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |